CELEX: 62015TN0321
Language: mt
Date: 2015-06-22 00:00:00
Title: Kawża T-321/15: Rikors ippreżentat fit-22 ta’ Ġunju 2015 – GSA u SGI Security vs Il-Parlament

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/36
            
         Rikors ippreżentat fit-22 ta’ Ġunju 2015 – GSA u SGI Security vs Il-Parlament
   (Kawża T-321/15)
   (2015/C 262/49)
   Lingwa tal-kawża: il-Franċiż
   
      Partijiet
   
   
      Rikorrenti: Gruppo Servizi Associati SpA (GSA) (Ruma, l-Italja); u Security Guardian’s Institute (SGI Security) (Bierges, il-Belġju) (rappreżentant: E. van Nuffel d’Heynsbroeck, avukat)
   
      Konvenuta: Il-Parlament Ewropew
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla d-deċiżjoni tal-Parlament, innotifikata fit-12 ta’ Ġunju 2015, li tiddikjara mhux konformi l-offerta li Gruppo Servizi Associati s.p.a. u Security Guardian’s Institute s.a. ssottomettew għall-għoti tal-kuntratt EP/DGSAFE/UIB/SER/2014-014 dwar is-servizzi ta’ sigurtà kontra n-nirien, ta’ assisstenza lill-persuni u ta’ sorveljanza esterna fuq is-sit tal-Parlament Ewropew fi Brussell u d-deċiżjoni tiegħu li dan il-kuntratt jingħata lil offerent ieħor;
            
         
               —
            
            
               tikkundanna lill-Parlament għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               1.
            
            
               L-ewwel motiv ibbażat fuq ksur tal-prinċipji ta’ proporzjonalità u ta’ ugwaljanza, sa fejn il-Parlament talab, b’mod mhux iġġustifikat, li l-membri kollha tal-grupp ekonomiku jkollhom awtorizzazzjoni skont il-liġi tal-10 ta’ April 1990 li tirregola s-sigurtà privata u personali, u b’hekk inkluda lill-membri tal-grupp li ma kinux ser jeżegwixxu s-servizzi kkonċernati mill-imsemmija liġi.
            
         
               2.
            
            
               It-tieni motiv, ippreżentat b’mod sussidjarju u bbażat fuq ksur tal-libertà li jiġu pprovduti servizzi u tal-prinċipji sottostanti ta’ ugwaljanza u ta’ proporzjonalità, sa fejn il-kundizzjoni li wieħed ikollu awtorizzazzjoni kif mitlub mil-liġi tal-10 ta’ April 1990, kienet tirrendi eċċessivament diffiċli, jew anki tostakola l-parteċipazzjoni ta’ impriża li l-offerta tagħha tirrigwarda servizzi li ma huwiex inkuż, għall-proċedura tal-għoti tal-kuntratt.